Normalt betegner Dansk Folkeparti sig selv som EU-skeptisk, og partiet ønsker en folkeafstemning om Danmarks EU-medlemskab, i stil med den briterne have sidste år. Men ser man på, hvordan partiet stemmer i EU-spørgsmål, virker det slet ikke så skeptisk.

Dansk Folkeparti har under den nuværende regering stemt ja til alle 23 love, som EU har bedt Danmark implementere. Under den foregående regering stemte partiet ja til 22 ud af 25 EU-love. Dermed har partiet stemt for 94 procent af EU-lovene under de seneste to regeringer.

Det fremgår af en analyse af hundredvis af love, Tænketanken Europa har lavet.